LAZDIJŲ RAJONO SAVIVALDYBĖS TARYBA

SPRENDIMAS

DĖL LAZDIJŲ RAJONO SAVIVALDYBĖS TARYBOS 2015 M. KOVO 31 D. SPRENDIMO NR. 5TS-1532 „DĖL STRATEGINIO PLANAVIMO LAZDIJŲ RAJONO SAVIVALDYBĖJE ORGANIZAVIMO TVARKOS APRAŠO PATVIRTINIMO“ PAKEITIMO

2017 m. lapkričio 10 d. Nr. 5TS-1054

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

Pakeisti Strateginio planavimo Lazdijų rajono savivaldybėje organizavimo tvarkos aprašą, patvirtintą Lazdijų rajono savivaldybės tarybos 2015 m. kovo 31 d. sprendimu Nr. 5TS-1532 „Dėl Strateginio planavimo Lazdijų rajono savivaldybėje organizavimo tvarkos aprašo patvirtinimo“:

1. pakeisti 16 punktą ir jį išdėstyti taip:

„16. Plano įgyvendinimo laikotarpiu strateginis plėtros planas gali būti tikslinamas. Strateginio plėtros plano pakeitimus rengia Grupė, gavusi įstaigų ar asmenų pasiūlymus dėl plano tikslinimo, bei teikia pritarti komisijai. Komisijai svarstyti teikiami tik esminiai plano pakeitimai. Esminiais plano pakeitimais laikomi tokie pakeitimai, kuriais nustatomi nauji tikslai ir uždaviniai arba naikinami esami tikslai ir uždaviniai. Pritarus komisijai, strateginio plėtros plano pakeitimo projektas teikiamas tvirtinti Savivaldybės tarybai. Strateginio plėtros plano tikslinimo tvirtinimas ir viešinimas vykdomas Savivaldybės tarybos veiklos reglamento nustatyta tvarka.“;

2. pakeisti 25 punktą ir jį išdėstyti taip:

„25. Strateginio veiklos plano rengimo grafikas yra parengiamas, atsižvelgiant į Lazdijų rajono savivaldybės biudžeto projekto rengimo ir biudžeto vykdymo tvarkos aprašą ir tvirtinamas Savivaldybės administracijos direktoriaus;“;

3. pakeisti 31.3 papunktį ir jį išdėstyti taip:

„31.3. surenkama informacija iš biudžeto asignavimų valdytojų ir kitų įstaigų apie planuojamas priemones, projektus, jiems įgyvendinti numatomas lėšas ir lėšų šaltinius, rezultato ir produkto vertinimo kriterijus;“;

4. pakeisti 38 punktą ir jį išdėstyti taip:

„38. Savivaldybės administracijos, seniūnijų, Savivaldybės biudžetinių įstaigų metiniai veiklos planai tvirtinami, patvirtinus Savivaldybės strateginį veiklos planą.“;

5. pakeisti 40 punktą ir jį išdėstyti taip:

„40. Savivaldybės administracijos metinį veiklos planą rengia Savivaldybės administracijos darbuotojas, atsakingas už strateginį planavimą, remdamasis duomenimis, kuriuos pateikia Savivaldybės administracijos skyriai, tarnybos ir padaliniams nepriklausantys darbuotojai.“;

6. pakeisti 47 punktą ir jį išdėstyti taip:

„47. Strateginio veiklos plano įgyvendinimo stebėsena apima strateginių tikslų, programų, programų priemonių įgyvendinimo lygio ir pažangos stebėseną. Stebėsena vykdoma programų koordinatoriams kiekvienų metų III ketvirtį pateikus informaciją apie priemonių vykdymą per pirmuosius du metų ketvirčius Grupei ir Grupės posėdyje įvertinus tų priemonių vykdymo pakankamumą ir efektyvumą.“;

7. pakeisti 50 punktą ir jį išdėstyti taip:

„50. Grupė, išnagrinėjusi pateiktą pasiūlymą dėl strateginio veiklos plano tikslinimo, teikia įvertintų pasiūlymų ir / arba patikslinto strateginio veiklos plano projektą svarstyti Komisijai. Komisijai svarstyti teikiami tik esminiai plano pakeitimai. Esminiais plano pakeitimais laikomi tokie pakeitimai, kuriais nustatomi nauji tikslai ir uždaviniai arba naikinami esami tikslai ir uždaviniai.“;

8. pakeisti 55 punktą ir jį išdėstyti taip:

„55. Įstaigos (seniūnijos) metinė veiklos ataskaita atitinka įstaigos vadovo ataskaitą ir įstaigos metinio veiklos plano ataskaitą.“;

9. pakeisti 56 punktą ir jį išdėstyti taip:

„56. Savivaldybės administracijos metinę veiklos ataskaitą rengia Savivaldybės administracijos darbuotojas, atsakingas už strateginį planavimą, remdamasis duomenimis, kuriuos pateikia Savivaldybės administracijos skyriai, tarnybos ir padaliniams nepriklausantys darbuotojai.“;

10. pakeisti 65 punktą ir jį išdėstyti taip:

„65. Grupė rengia strateginio veiklos plano ataskaitos projektą iki kiekvienų metų gegužės mėn.“;

11. pakeisti 67 punktą ir jį išdėstyti taip:

„67. Komisijai pritarus strateginio veiklos plano ataskaitos projektui, jis teikiamas pritarti Savivaldybės tarybai iki kiekvienų metų gegužės mėn.“;

12. Pripažinti netekusiu galios 53 punktą.

Savivaldybės meras	Artūras Margelis